Hvad sker der bag tv-kameraet? Det spørgsmål forsøger TV2/Nord at besvare, når tv-stationen i en række udsendelser vender kameraet rundt og tager seerne med på en arbejdsdag med en del af tv-stationens ansatte.

Vi kommer i en serien "Bag Kameraet, TV2/Nord i 25 år" rundt med holdet bag populære serier som Vizitten og Haven, vi får et indblik i hvordan man designer tv-studier, hvordan tv-fotografer og journalister arbejder, ligesom vi taler journalistisk nutid og fremtid med såvel tv-stationens direktør som yngste praktikant. Vi kigger bag kameraet i anledning af, at TV2/Nord 1. april kan fejre, at det er 25 år siden, stationen første gang bød velkommen til regionale nyheder for, om og med nordjyder. Og selvfølgelig vil der også blive lejlighed til kærlige gensyn fra dengang, tv-stationen var yngre. En lille bid af første afsnit af programmet "Bag Kameraet TV2/Nord i 25 år" har premiere i aften, onsdag, på TV2/Nord Salto.